CELEX: 32018D0297
Language: da
Date: 2018-02-20 00:00:00
Title: Rådets afgørelse (FUSP) 2018/297 af 20. februar 2018 om udnævnelse af formanden for Den Europæiske Unions Militærkomité

28.2.2018   
            
            
               DA
            
            
               Den Europæiske Unions Tidende
            
            
               L 56/33
            
         RÅDETS AFGØRELSE (FUSP) 2018/297
   af 20. februar 2018
   om udnævnelse af formanden for Den Europæiske Unions Militærkomité
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 240,
   under henvisning til Rådets afgørelse 2001/79/FUSP af 22. januar 2001 om nedsættelse af Den Europæiske Unions Militærkomité (1), og
   ud fra følgende betragtninger:
   
               (1)
            
            
               I henhold til artikel 3, stk. 1, i afgørelse 2001/79/FUSP skal formanden for Den Europæiske Unions Militærkomité (»militærkomitéen«) udnævnes af Rådet på anbefaling af Militærkomitéen på forsvarschefplan. Ifølge nævnte afgørelses artikel 3, stk. 2, er embedsperioden for formanden for militærkomitéen på tre år, medmindre Rådet træffer anden afgørelse.
            
         
               (2)
            
            
               Den 15. december 2014 udnævnte Rådet general Mikhail KOSTARAKOS til formand for militærkomitéen for en periode på tre år fra den 6. november 2015 (2).
            
         
               (3)
            
            
               På mødet den 6.-7. november 2017 anbefalede militærkomitéen på forsvarschefplan, at general Claudio GRAZIANO udnævnes til formand for militærkomitéen, undtagelsesvis for en periode på tre og et halvt år.
            
         
               (4)
            
            
               Komitéen anbefalede, at mandatet for general Claudio GRAZIANO undtagelsesvis forlænges ud over tre år, således at udskiftningen af formanden for militærkomitéen permanent flyttes til en mere passende tid på året —
            
         VEDTAGET DENNE AFGØRELSE:
   Artikel 1
   General Claudio GRAZIANO udnævnes herved til formand for Den Europæiske Unions Militærkomité for en periode på tre og et halvt år fra den 6. november 2018.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 20. februar 2018.
      
         
            På Rådets vegne
         
         V. GORANOV
         
            Formand
         
      
   
   
      (1)  EFT L 27 af 30.1.2001, s. 4.
   
      (2)  Rådets afgørelse 2014/920/FUSP af 15. december 2014 om udnævnelse af formanden for Den Europæiske Unions Militærkomité (EUT L 363 af 18.12.2014, s. 149).